Rikunarita-ORG/Wikinium huggingface dataset:
# Mortīra

Mortīra ”Virdžīnija”, ASV pilsoņu karā
Škoda 305 mm mortīra
**Mortīra** (no nīderlandiešu: *mortier*) ir artilērijas ierocis ar īsu stobru (parasti stobra garums nepārsniedz 15 kalibrus), šāviņu izsviež stāvā trajektorijā. Mortīras paredzētas īpaši stipru aizsardzības būvju iznīcināšanai, kā arī tādu mērķu iznīcināšanai, kuri atrodas aizsegā aiz sienām vai atrodas ierakumos. Mortīras tiek izmantotas kopš 15. gadsimta.

Pirmssākumos mortīras bija paredzētas mērķu iznīcināšanai, kurus nevarēja sašaut tiešā tēmējumā, piemēram, pretinieku kareivju iznīcināšanai ierakumos vai aiz cietokšņa sienām, ēku un nocietinājumu iznīcināšanai. 19. un 20. gadsimtu mijā sevišķi izturīgu fortifikācijas būvju iznīcināšanas funkcijas no mortīrām pārņēma haubices, kurām, salīdzinājumā ar mortīrām, bija garāks stobrs un mazāks stobra pacēluma leņķis. Tomēr atsevišķus artilērijas ieročus joprojām klasificēja kā mortīras. Piemēram, Otrā pasaules kara laikā Sarkanās armijas bruņojumā bija 280 mm mortīra, vācu puse izmantoja 600 mm pašgājēju mortīru "Karl" (Gerät 040/041). Kā kājnieku atbalsta ieroci, mortīras 20. gadsimtā sākumā aizvietoja mīnmetēji. Pēc Otrā pasaules kara lietošanā palika tikai pašgājēja tipa mortīras.

## Ārējās saites

* A Guide to Modern Mortar Systems
* «Field Manual 3-22.90 – Mortars». Department of the Army. December 2007. Arhivēts no oriģināla, laiks: 2013. gada 17. februāris. Skatīts: 2013. gada 7. janvāris.
* «Field Manual 3-22.91 – Mortar Fire Direction Procedures». Department of the Army. 2008. gada 17. jūlijs. Arhivēts no oriģināla, laiks: 2013. gada 17. februāris. Skatīts: 2013. gada 7. janvāris.
* «Field Manual 23-91 – Mortar Gunnery». Department of the Army. 2000. gada 1. marts. Arhivēts no oriģināla, laiks: 2018. gada 18. janvārī. Skatīts: 2013. gada 7. janvāris.
# Panzerkampfwagen IV

|  |
| --- |
|  Vācu vidējais tanks *Panzer IV* |
| *Panzerkampfwagen IV* |
| Galvenie tehniskie parametri |
| Apkalpe | 5 |
| Garums | 5920 mm |
| Platums | 2880 mm |
| Augstums | 2680 mm |
| Masa | 18–25 t (atkarībā no modifikācijas) |
| Bruņas un bruņojums |
| Bruņas | līdz 80 mm |
| Pamatbruņojums | 75 mm lielgabals *KwK 37 L/24* vai *KwK 40 L/43, L/48* |
| Sekundārais bruņojums | 2 × 7,92 mm ložmetēji MG 34 |
| Mobilitāte |
| Dzinējs | benzīna dzinējs *Maybach HL120 TRM* 300 ZS |
| Ātrums uz ceļa | 38 km/h |
| Jauda/masa |  |
| Maks. attālums | 200 km |

Panzerkampfwagen IV (PzKpfw IV, no vācu: *"Bruņota kaujas mašīna 1"*), dēvēts arī par Panzer IV, ir Vācijas vidējais tanks, kas izstrādāts 1930. gadu beigās un kļuva par vienu no visplašāk izmantotajiem Vācijas tankiem Otrā pasaules kara laikā.

Sākotnēji tas bija paredzēts kājnieku atbalstam, taču vēlākajās modifikācijās tika aprīkots ar jaudīgāku 75 mm lielgabalu, kļūstot par Vācijas galveno vidējo tanku. *PzKpfw IV* tika izmantots visās galvenajās frontēs un palika dienestā līdz kara beigām.
# T-34

|  |
| --- |
|  |
| T-34 |
| Galvenie tehniskie parametri |
| Apkalpe | 4 |
| Garums | 6,68 m |
| Platums | 3,00 m |
| Augstums | 2,45 m |
| Masa | 26,5 t |
| Bruņas un bruņojums |
| Bruņas | 15-47 mm |
| Pamatbruņojums | 76,2 mm lielgabals |
| Sekundārais bruņojums | 2 × 7,62 mm ložmetēji |
| Mobilitāte |
| Dzinējs | 12-cilindru dīzeļdzinējs 500 ZS |
| Ātrums uz ceļa | 53 km/h |
| Jauda/masa | 17,5 kW/t |
| Maks. attālums |  |

**T-34** bija PSRS vidējā tipa tanks, ko ražoja no 1940. līdz 1958. gadam. Tas ir Otrajā pasaules kara laikā visvairāk saražotais tanks. Turklāt, pateicoties savām biezajām un slīpajām bruņām, platajām kāpurķēdēm, ātrumam, kā arī 76,2 mm standarta lielgabalam, daudzu vēsturnieku un tanku ekspertu skatījumā to bieži vien dēvē arī par vislabāko Otrā pasaules kara laika tanku.

2012. gadā T-34 joprojām bija vairāku valstu bruņojumā, tai skaitā Bulgārijā, Ziemeļkorejā un vairākās Āfrikas valstīs.

Pavisam, ieskaitot modifikācijas (galvenokārt T-34-85), tika saražots vairāk kā 80 000 T-34 tanku.

## Vēsture

Laika posmā no 1940. līdz 1946. gadam tika saražots vairāk kā 56 000 *T-34* tanku, kuru skaitliskais apjoms palīdzēja PSRS Sarkanajai armijai gūt galīgo uzvaru Otrajā pasaules karā pret nacistisko Vāciju. *T-34* tankus turpināja ražot arī Aukstā kara laikā, un kopumā saražoti vairāk kā 80 000 dažādi modeļi, daļu no kuriem eksportēja arī uz citām valstīm.

## Audiovizuālās norādes

* Легендарный Т-34 и его враги. /Второй Фронт. Часть 27 (krieviski)

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: T-34.

* *Encyclopædia Britannica* raksts (angliski)
# T-70

|  |
| --- |
|  Padomju vieglais tanks T-70 |
| T-70 |
| Galvenie tehniskie parametri |
| Apkalpe | 2 |
| Garums | 4285 mm |
| Platums | 2348 mm |
| Augstums | 2035 mm |
| Masa | 9,2 t |
| Bruņas un bruņojums |
| Bruņas | līdz 45 mm |
| Pamatbruņojums | 45 mm lielgabals 20-K |
| Sekundārais bruņojums | 7,62 mm ložmetējs DT |
| Mobilitāte |
| Dzinējs | 2 × benzīna dzinēji GAZ-203 140 ZS |
| Ātrums uz ceļa | 45 km/h |
| Jauda/masa |  |
| Maks. attālums | 360 km |

**T-70** ir Padomju Savienības vieglais tanks, kas tika izstrādāts un ieviests apbruņojumā 1942. gadā Otrā pasaules kara laikā.

Tas tika radīts kā T-60 aizvietotājs ar pastiprinātām bruņām un jaudīgāku 45 mm lielgabalu. T-70 plaši izmantoja izlūkošanā un kājnieku atbalstam, taču nelielā apkalpe un ierobežotās kaujas spējas ierobežoja tā efektivitāti, un vēlāk to aizstāja T-34 un pašgājējartilērija.

## Ārējās saites

* Vikikrātuvē par šo tēmu ir pieejami multivides faili. Skatīt: T-70.